62021TO0161_INF
Unionin yleisen tuomioistuimen määräys (kymmenes jaosto) 14.12.2021 – McCord vastaan komissio
(asiat T-161/21 ja T-161/21 AJ I)
(Kumoamiskanteet – Laiminlyöntikanteet – Komission asetusehdotus, jossa edellytetään vientilupaa tiettyjen tuotteiden viennissä unionin ulkopuolelle – Komission ehdotus, jossa edellytetään vientilupaa covid-19-rokotteiden viennissä Pohjois-Irlantiin Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen Irlantia/Pohjois-Irlantia koskevan pöytäkirjan 16 artiklan mukaisesti – Julkistettua linjausta olosuhteista, joissa unioni voi soveltaa mainitun pöytäkirjan 16 artiklaa, ei ole – Tutkittavaksi ottamisen edellytysten selvä osittainen puuttuminen – Kanne, joka on osittain selvästi täysin perusteeton)
1.
Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Valmistelevilla toimilla ei ole sitovia oikeusvaikutuksia – Komission asetusehdotus, jossa edellytetään vientilupaa tiettyjen tuotteiden viennissä unionin ulkopuolelle – Tutkimatta jättäminen
(SEUT 263 artikla; Irlantia/Pohjois-Irlantia koskeva pöytäkirja)
(ks. 21–32 kohta)
2.
Laiminlyöntikanne – Komissiolla oleva toimimisvelvollisuus – Velvollisuutta vahvistaa ja julkistaa linjaus olosuhteista, joissa unioni voi soveltaa Irlantia/Pohjois-Irlantia koskevan pöytäkirjan 16 artiklaa, ei ole
(SEUT 265 artikla; Irlantia/Pohjois-Irlantia koskeva pöytäkirja)
(ks. 38–44 kohta)
3.
Laiminlyöntikanne – Unionin tuomioistuinten toimivalta – Toimielimelle osoitettu määräys – Toimivaltaa määräyksen antamiseen ei ole
(SEUT 265 artikla)
(ks. 46 kohta)
Aihe
Yhtäältä SEUT 263 artiklaan perustuva vaatimus kumota Euroopan komission 29.1.2021 päivätty asetusehdotus, joka koskee muun muassa vientiluvan edellyttämistä covid-19-rokotteiden viennissä Pohjois-Irlantiin Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen Irlantia/Pohjois-Irlantia koskevan pöytäkirjan (EUVL 2020, L 29, s. 7) 16 artiklan mukaisesti, ja komission päätös olla julkistamatta linjausta siitä, missä olosuhteissa komissio voi soveltaa kyseisen pöytäkirjan 16 artiklaa, ja toisaalta vaatimus sen toteamiseksi, että komissio on lainvastaisesti jättänyt hyväksymättä ja julkistamatta tällaisen linjauksen
Ratkaisu
1)
Kanne jätetään tutkimatta, koska sen tutkittavaksi ottamisen edellytykset selvästi puuttuvat ja koska se on selvästi oikeudellisesti täysin perusteeton.
2)
Oikeusapuhakemus hylätään.
3)
Raymond Irvine McCord velvoitetaan korvaamaan oikeudenkäyntikulut.